มันนี่ทูเดย์
นายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า
29 ต.ค. 2565

ว่างงานไม่น่าห่วง
นายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ผลกระทบจากอัตราการว่างงานที่อาจปรับเพิ่มขึ้นบ้างนั้น ไม่ได้เป็นปัญหารุนแรงถึงขั้นปิดกิจการและปลดคนออกจากงานกัน ทำให้ไม่กระทบรายได้แรงงานมากนัก แต่รายได้อาจจะลดลงบ้างในส่วนของการทำงานนอกเวลา (โอที) ทำให้กำลังซื้อในประเทศจากอัตราการว่างงานไม่ได้ตกไปมาก อีกอย่างตัวเลขเศรษฐกิจโดยรวมก็ยังฟื้นตัวได้ และการว่างงานเพิ่มอาจจะเป็นผลเพียงชั่วคราว
ทั้งนี้ จากข้อมูลของ ธปท. ในเดือน ต.ค. อัตราการว่างงานปรับขึ้นมาอยู่ที่ 1.2% ของกำลังแรงงาน จากเดือนก่อนหน้าอยู่ที่ 0.9% ส่วนหนึ่งเป็นผลจากการว่างงานในภาคการเกษตรที่ไม่ตรงกับฤดูเก็บเกี่ยว
ทำบัตร-ปันเสื้อ
ธนาคารออมสินจัดทำโครงการทำบัตร-ปันเสื้อ โดยประชาชนทำบัตรเดบิต 1 ใบ ธนาคารจะบริจาคเสื้อดำให้กับผู้ด้อยโอกาส 1 ตัว เพื่อให้ได้มีเสื้อใส่เพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช ตลอดเดือน ธ.ค.นี้